Graflando Offaly

La graflando Offaly () estas unu el la graflandoj de la Respubliko Irlando, lokita en la provinco Leinster.

Offaly havas landlimojn kun la graflandoj Galway, Roscommon, Westmeath, Meath, Kildare, Laois kaj Tipperary.

 Geografio 
La suda parto de la graflando estas krovrita de la montaro Slieve Bloom, kaj la nordokcidenta parto estas ebenaĵo ĉirkaŭ la rivero Shannon.

 Historio 
Tiu teritorio malnovtempe kongruis kun la reĝlando de Uí Failghe, kaj fariĝis graflando en 1556 pro iniciato de la angla reĝino Maria la 1-a. Ĝi estis antaŭe alikonata kiel la "Graflando de la Reĝo" (King's County), en la nomo de Filipo la 2-a de Hispanio.

La ĉefurbo de la graflando restis Daingean ĝis la 19-a jarcento.

 Vidindaĵoj 
Birr, sude de la graflando, estas famkonata pro sia kastelo kaj ĝardenoj. La kastelo de Birr estas posedata de la familio Parsons, kiu ĝuas la honoran titolon "Grafo de Rosse". Ene de la kastelo troviĝas 19-a jarcenta teleskopo.

La novelisto kaj teatristo William Trevor naskiĝis en la graflando Offaly, kvankam li pliposte transloĝiĝis al la graflando Cork. Liaj verkoj ofte temas pri siaj junaĝaj spertoj, kiam li vivis kiel Protestanto en Offaly.

 Urboj 
 Tullamore (ĉefurbo)
 Ballinagar, Ballyboy, Banagher, Birr
 Cadamstown, Clara, Cloghan, Cloneygowan, Clonbullogue
 Clonmacnoise, Crinkill, Croghan Hill
 Daingean
 Edenderry
 Ferbane
 Geashill
 Horseleap
 Kilcormac, Killeigh, Killoughey, Kinnitty
 Moneygall, Mountbolus
 Portarlington (nur unu duono de la urbo, la alia duono estas en graflando Laois)
 Rahan
 Shannonbridge, Shannon Harbour, Shinrone
 Walsh Island

 Vidu ankaŭ 
 Graflandoj de Irlando

Offaly